Este vorba despre Lorena Teodora Cazacu, din Teleorman, care își începe munca la MAE din 15 noiembrie. „Fiind de proveniență din județul cu genii, ea nu va lucra oriunde, ci în echipa care pregătește președinția României la Consiliul Uniunii Europene. Nu am aflat, încă, dacă a promovat în această funcție prin cursul de machiaj pe care l-a urmat, dar am auzit că are în CV recomandări mai importante decât școala. Unchiul este primarul de la Alexandria, Victor Drăgușin”, scriu jurnaliștii de la Liber în Teleorman.

Părinţii săi sunt şi ei angajaţi la Guvern. Tatăl său, Nicolae Cazacu, tocmai a susţinut examentul pentru funcţia de director general în MAI, iar mama sa, Georgeta Cazacu, este consilier la Ministerul Agriculturii, potrivit Știripesurse.

Lorena Teodora Cazacu a mai primit o bursă în Franța, de la facultatea privată unde decanul este tot din Teleorman, și a urmat un stagiu de internship chiar la MAE.

Chestionat de către Newsweek România, Ministrul delegat pentru Afaceri Europene Victor Negrescu, în structurile căruia Lorena Cazacu ar fi urmat internship-ul, a precizat că Lorena Teodora Cazacu nu e în departametu său. „Vă rog să îi întrebați pe colegii mei din MAE coordonați de domnul ministru Meleșcanu. Din informațiile pe care le am, doamna Cazacu nu este angajată în structurile coordonate de mine și nu am niciun fel de legatură cu acest proces”, a precizat Victor Negrescu.